
PRIMAR
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind aprobarea documentației tehnico-economice-faza DALI, pentru obiectivul 

- Refuncționalizare imobil pentru Centru Cultural - Turn de Apă, Iosefin. str. Gh. Barițiu”, Timișoara – 

si a indicatorilor tehnico-economici prevazuti in Anexa 1

Sectiunea a 2 - a 
Motivul emiterii proiectului de hotărâre

1.Descrierea situaţiei actuale
In urma organizării concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, Municipiul Timișoara a încheiat cu STUDIO UNU DE ARHITECTURĂ SRL contractul de servicii nr. 138/17.09.2019, concurentul câștigător al concursului de soluții având sarcina de a întocmi documentația tehnico-economicĂ (DALI+PT) aferentă investiției și de a asigura asistența tehnică de specialitate din partea proiectantului pe perioada de punere în practică a soluției câștigătoare.

2. Schimbări preconizate şi rezultate aşteptate

La momentul actual, în condiţiile deteriorărilor avansate suferite de monumentele istorice aflate în zona centrală a municipiului, precum Turnul de apă din Iosefin - monument istoric (codul TM -II-m-A-06122) - calitatea urbană a zonei este în scădere, prezentând disfuncţionalităţi, scăderea numărului de turişti, ceea ce poate conduce în timp la o scădere a potenţialului turistic şi economic al zonei centrale a municipiului Timişoara. Atât locuitorii municipiului Timişoara, cât şi potenţialii turişti nu sunt conştienţi de valoarea istorică a acestor monumente, marcate pe deplin prin lipsa activităţilor de restaurare şi reabilitare din ultimii ani, la care se adaugă faptul că zona nu este suficient promovată din punct de vedere turistic, neexistând un sistem de semnalizare şi orientare turistică adecvat.
Având în vedere că:

· intemperiile si timpul, nu sunt aliați ai monumentelor istorice, intervenția lor lăsându-și amprenta pe aspectul Turnului de apă, dovadă a dezvoltarii orasului; 

· clădirea, de mare valoare istorică din punct de vedere al patrimoniului construit, a fost lipsită de activităţi de reabilitare şi modernizare, impunându-se astfel o nevoie urgentă de intervenţie;

· locul de amplasare al turnului, lângă râul Bega (ale căror maluri au fost recent reabilitate în cadrul proiectului finanțat din fonduri nerambursabile „Reabilitarea infrastructurii publice urbane a malurilor Canalului Bega”, ocazie cu care Canalul Bega redevine navigabil prin introducerea transportului public cu vaporașe) reprezintă o locație atractivă pentru punerea în valoare a calității urbane a zonei;

· dosarul de candidatură al Municipiului Timișoara, în baza căruia i s-a desemnat (de către Uniunea Europeană) prestigiosul titlu de Capitală Europeană a Culturii 2021, include pe lângă multe alte obiective de investiții și Turnul de apă din Iosefin, cu termen de finalizare 2020;

unul dintre obiectivele propuse prin intermediul CEaC este să transformăm Turnul de apă din Iosefin, parte din patrimoniul național, într-un loc în care oamenii completează în mod activ infrastructura care trebuie să fie una deschisă, cuprinzătoare și să radieze de vitalitate. Intervenţia vizează crearea unui concept unitar-complementar între spaţiul multifunţional neconventional – evenimente/ activităţi expoziţionale şi culturale şi baza turnului unde se propune un aparat de intrare cu zona de expunere secundară şi integrarea unei funcţiuni de alimentaţie publică /(servicii) care provoacă remodelarea terenului; un complex care să reprezinte un pol de atracţie comunitar şi turistic. Conceptul lasă deschisă posibilitatea obţinerii unei zone urbane extinse prin cuprinderea spațiului verde aferent carosabilului din faţa turnului, a malului Canalului Bega cu posibilitatea intoducerii unei staţii pentru vaporetto cat şi transformarea zonei intr-un punct de interes şi pentru traseul velo existent pe mal apei. Prin realizarea acestei investiții se va asigura totodată:
· o nouă identitate a zonei, cu identitate arhitecturala care va ridica standardul de urbanism al zonei având un impact pozitiv asupra populatiei.

· imbunatatirea accesului comunitatii locale și turiștilor, în zona reabilitată

· venituri la bugetul local
· nu în ultimul rând, amenajarea zonei va atrage după sine creșterea interesului proprietarilor din zonă de a-și reabilita proprietățile/ terenurile parazitare, situate în imediata vecinătate a turnului de apă.
 3. Concluzii        
Urmare a celor prezentate mai sus, consider oportună promovarea Proiectului de hotărâre privind aprobarea Documentației de avizare a lucrărilor de intervenții aferent obiectivului de investiţie ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, Timișoara şi-l supun spre dezbatere şi aprobare Consiliului Local al Municipiului Timişoara. 

